Държавен вестник, бр. 30, 2010 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  30
Чл. 28. Измененията в екземпляр единствен 
и копие № 1 на длъжностните разписания се 
нанасят и заверяват с подпис на длъжностно 
лице, определено от съответния командир 
(началник) или ръководител. 
Чл. 29. (1) При вписване на нова точка 
(организационно звено) с нови длъжности или 
само на отделни длъжности, въоръжение и 
техника в длъжностното разписание нанасянето 
в него се извършва на посоченото в заповедта 
по чл. 5, ал. 2 място. 
(2) Когато няма място за изписване на изме­
ненията, те се нанасят на гърба на предходната 
страница, която предварително се разчертава, 
и със стрелка се посочва мястото, за което те 
се отнасят.
Чл. 30. (1) При нанасяне на изменения, 
отнасящи се до броя на личния състав и коли­
чеството на въоръжение и техника, се изменя 
и рекапитулацията. 
(2) Измененията на рекапитулацията се 
отразяват и на страницата от длъжностното 
разписание, съдържаща общата организация 
и рекапитулация на личния състав.
(3) Рекапитулацията се променя с цвета, с 
който са нанесени другите изменения.
Чл. 31. Предложенията за изменения в 
длъжностни разписания се изготвят съгласно 
приложения образец, като се използват след­
ните термини:
1. „преименува“ – когато се предлага да се 
промени наименованието на длъжността, ор­
ганизационното звено, военното формирование 
или съответната структура;
2. „промени“ – когато се предлага да се 
променят параметрите на длъжностите; 
3. „впише“ – когато се предлагат нови ор­
ганизационни звена, длъжности, въоръжение 
и техника;
4. „съкрати“ – когато се предлага съкра­
щаване на организационни звена, длъжности, 
въоръжение и техника;
5. „трансформира“ – когато се предлага да 
се промени военното звание на длъжността за 
военнослужещи или длъжност за военнослу­
жещ да се промени на длъжност за цивилен 
служител и обратно.
Чл. 32. (1) За извършване на работи от ци­
вилни служители, назначени по трудов договор 
при условията и по реда на Постановление № 66 
на Министерския съвет от 1996 г. за кадрово 
осигуряване на някои дейности в бюджетните 
организации (обн., ДВ, бр. 29 от 1996 г.; изм., 
бр. 76  и 92 от 1997 г., бр. 5 от 1999 г., бр. 53 
от 2000 г., бр. 100 от 2005 г., бр. 14 от 2008 г. и 
бр. 4 от 2009 г.), извън утвърдената численост 
на личния състав се изготвя допълнително 
разписание на длъжностите. 
(2) Допълнителните разписания на длъж­
ностите по ал. 1 се изготвят по ред, определен 
със заповед на министъра на отбраната.
Чл. 33. (1) Ежегодно въз основа на длъж­
ностните разписания и щатовете за военно 
време се изготвя „Ведомост за личния състав 
на Министерството на отбраната, структурите 
на пряко подчинение на министъра на отбра­
ната и Българската армия за мирно и военно 
време“ по образец съгласно приложение №  4.
(2) Организацията, редът и сроковете за 
изготвянето на ведомостта по ал. 1 се определя 
със заповед на министъра на отбраната. 
Чл. 34. Въз основа на ведомостта по чл. 33, 
ал. 1 се изготвят всички сведения и разчети 
по отношение на бойната и мобилизационната 
готовност, бойното използване и всестранното 
осигуряване на въоръжените сили.
Раздел ІІІ
Ред за изготвяне, утвърждаване и изменение 
на длъжностните  характеристики 
Чл. 35. (1) Длъжностната характеристика 
определя изискванията, организационните 
връзки и взаимоотношения, необходими за 
изпълнение на длъжността. 
(2) Длъжностната характеристика се изготвя 
въз основа на длъжностното разписание, като в 
нея се определят и допълнителните изисквания 
за заемане на длъжността.
Чл. 36. (1) Длъжностните характеристики 
за военнослужещите се изготвят и изменят, 
както следва:
1. за Министерството на отбраната – под 
ръководството на ръководителите на админи­
стративни звена;
2. за структурите на пряко подчинение на 
министъра на отбраната – под ръководството 
на ръководителите на съответните структури;
3. за Българската армия – под ръководството 
на началника на отбраната.
(2)  Длъжностните характеристики в Минис­
терството на отбраната, както и в структурите на 
пряко подчинение на министъра на отбраната, 
които прилагат Закона за администрацията и 
Закона за държавния служител, се изготвят по 
реда на Наредба № 2 от 2007 г. за длъжностните 
характеристики на държавните служители (ДВ, 
бр. 1 от 2008 г.).
(3) Длъжностните характеристики за струк­
турите на пряко подчинение на министъра на 
отбраната, които не прилагат Закона за адми­
нистрацията и Закона за държавния служител и 
за Българската армия,  се изготвят от работни 
групи, назначени със заповед на съответния 
командир (началник) или ръководител на съ­
ответната структура.
(4) Не се изготвя длъжностна характеристика 
за длъжността началник на отбраната.
(5) Длъжностните характеристики на замест­
ник-началниците на отбраната, на командва­
щия Съвместното оперативно командване, на 
началниците на Сухопътните войски, Воен­
новъздушните сили и Военноморските сили